Davlat veterinariya xizmati tizimini yanada takomillashtirish chora-tadbirlari to‘g‘risida

“Veterinariya to‘g‘risida”gi O‘zbekiston Respublikasi Qonuni hamda O‘zbekiston Respublikasi Prezidentining “2016 — 2020-yillarda qishloq xo‘jaligini yanada isloh qilish va rivojlantirish chora-tadbirlari to‘g‘risida” 2015-yil 29-dekabrdagi PQ–2460-son qarori ijrosini ta’minlash maqsadida Vazirlar Mahkamasi qaror qiladi:
 2. Quyidagilar:
 Hayvonlar va odamlarning sog‘lig‘i uchun xavf tug‘diradigan va bunda hayvonlar, kelib chiqishi hayvonotga mansub mahsulotlar va xomashyolar olib qo‘yiladigan hamda yo‘q qilib tashlanadigan hayvonlarning kasalliklari ro‘yxati 4-ilovaga muvofiq;
 Profilaktika, tashxis qo‘yish va tugatish tadbirlari O‘zbekiston Respublikasi Davlat budjeti mablag‘lari hisobidan amalga oshiriladigan hayvonlarning o‘ta xavfli yuqumli kasalliklari ro‘yxati 5-ilovaga muvofiq tasdiqlansin.
 4. O‘zbekiston Respublikasi Qishloq va suv xo‘jaligi vazirligiga:
 uch oy muddatda veterinariya faoliyati sohasiga oid ruxsat berish tartib-taomillaridan o‘tish tartibi to‘g‘risidagi nizomlarni tasdiqlash uchun Vazirlar Mahkamasiga kiritsin.
 5. Vazirlar Mahkamasining 1995-yil 20-apreldagi 119–F-son farmoyishi o‘z kuchini yo‘qotgan deb hisoblansin.
 6. Vazirliklar va idoralar o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar.
 7. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin.